Ceylon Tea Services

| Ceylon Tea Services plc (Dilmah) |
| --- | --- |
Yritysmuoto:  osakeyhtiö
Osake:  CTEA.N0000 / Colombon pörssi (CSE)
Perustettu:  1981
Toimitusjohtaja:  Himendra S. Ranaweera
Puheenjohtaja:  Merrill J. Fernando
Avainhenkilöt:  Merrill J. Fernando, Himendra S. Ranaweera, Malik J. Fernando, Dilhan C. Fernando, Roshan Tissaaratchy, Minette Perera, Rajan Asirwatham¨ja Gritakumar E. Chitty
Kotipaikka:  No. 111, Negombo Road, Peliyagoda, Sri Lankan läntinen provinssi, Sri Lanka
Toimiala:  teetuotteiden valmistus, myynti ja vienti
Liikevaihto:  7,357 mrd. Sri Lankan rupiaa (tilikausi 2014–2015)  eli noin 48,2 milj. euroa (vaihtokurssin 1.3.2015 mukaan)
Henkilöstö:  858 (31.3.2015)  (1 069, 31.3.2014)
Emoyhtiö:  MJF Teas, joka on MJF Holdings Ltd:n tytäryhtiö (Merrill J., Malik J. ja Dilhan C. Fernandon yksityisesti omistamia yhtiöitä)
Tytäryhtiöt:  MJF Beverages Ltd 
Kotisivu:  www.dilmahtea.com
Infobox OKVirheellinen NIMI-arvo: 
Ceylon Tea Services (CTEA) on srilankalainen, erityisesti Dilmah-tuotemerkillä myydyn, lähinnä ortodoksiseen tuotantotapaan perustuvan teen valmistajana tunnettu teetalo. CTEA on osa laajempaa MJF-yrityskonsernia, ja kokonaisuus luettiin vuonna 2013 maailman kymmenen suurimman teetalon joukkoon.
Vuosia suurten monikansallisten teetalojen palveluksessa toiminut Merrill J. Fernando (1930-) hankki ensimmäiset omat srilankalaiset teeviljelmänsä ja perusti nykyisen konsernin ensimmäisen yrityksen (MJF Exports Ltd) vuonna 1974. Jo tätä varhaisemmin, vuonna 1962, hän oli perustanut oman yrityksen (Merrill J. Fernando & Company) viedäkseen Ceylonin teetä Neuvostoliittoon. Colombon pörssissä noteerattu Ceylon Tea Services Plc on perustettu vuonna 1981. Sen kotipaikka on Sri Lankan  Läntisen provinssin Peliyagoda.
CTEA:n pääomistus on yhä perustajasuvun eli Merrill J. Fernandon ja hänen poikiensa hallinnassa yksityisyrityksisten (MJF Teas, MJF Exports ja MJF Sons) välityksellä.  Vuonna 1988 käyttöön otettu tuotebrandi Dilmah on muodostettu Merril J. Fernandon poikien nimestä: Dilhan C. Fernando ja Malik J. Fernando.
Kuppi Dilmahin vihreää jasmiiniteetä.
Nykyään Dilmah-brändi on levinnyt maailmanlaajuisesti yli 90 maahan. Dilmah-teen vähittäismyynniksi raportoitiin vuonna 2013 maailmanlaajuisesti 550 miljoonaa Australian dollaria. Tästä noin kymmenys on peräisin Australiasta, jossa se oli kolmanneksi suosituin teebrandi 13,7 prosentin markkinaosuudellaan. Ceylon Tea Servicesin liikevaihto oli tilivuonna 2014–2015 yhteensä 7,357 miljardia Sri Lankan rupiaa eli noin 48,2 miljoonaa euroa (vaihtokurssin 1.3.2015 mukaan). Tämä edusti vain osaa koko MJF Holdings-konsernin liikevaihdosta, johon  moneen eri maahan perustetut tytäryhtiöt kuuluvat.
CTEA:n päätoimintoja tukevia liiketoimintamuotoja ovat muun muassa:
teeturismi: teeviljelmille sijoitetut viiden tähden vierashuoneistot (Ceylon Tea Trails -brändi)
teekoulut: vuodesta 2008 lähtien, aluksi koulu avattiin Sri Lankaan ja Ranskaan
Dilmah t-Bar ja pikateebaarit: yhteensä yli 200 omassa hallinnassa olevaa teebaaria eri puolilla maailmaa
Laajemman MJF-konsernin toiminta sisältää pakatun, tuotenimellä varustetun teen valmistamisen ja viennin ohella esimerkiksi paino- ja pakkaustoimintoja sekä teepensas-, kookospalmu-, maustekasvi- ja kumipuuviljelmien hallintaa ja niiden tuotannon markkinointia.
Yrityskonsernin perustaja on palkittu vuonna 2015 norjalaisella Business for Peace -tunnustuksella.